Emilia Gómez

Emilia Gómez Muñoz (Casinos, Valentzia, 1929) erraketista profesionala izan zen  36 urtez.
"Emi la Raquetista" goitizenez ezaguna.
Aitzindaria izan zen emakumezkoen pilota jokoan.

Biografia 
Emilia haurra zela Valentzian pilotaleku bat inauguratu zuten eta beti haren bueltan ibiltzen zen aitarekin. Pilota zaletasuna pizten joan zitzaion, baina garai hartan Moscardo ministroak esan zuen ez zela fitxa gehiago egingo, erraketa jokoak desagertu egin behar zuela, ez zelako batere egokia emakumeak hain joko bortitzean aritzea.

Erraketista ibilbidea 

Giro hartan zail ikusten zuen Emiliak erraketista izatea, baina ez zuen etsi. Hasieran pilotak jasotzen aritu zen "tita" bezala, oso txikia zelako, gero entrenatzen hasi zen. Hain txikia zenez erraketaren kirtena moztu egin behar izan zioten pixka bat, bestela lurra jotzen baitzuen. Oztopoak-oztopo 14 urte zituela, 1944an lortu zuen debutatzea. Valentzian izan zen debuta, ondoren Bartzelonan jokatu zuen. Madril, Sevilla, Valentzia, Euskal Herria, Mexiko eta Kubako frontoien ere jokatu zuen.
1980an erretiratu eta agur esan zion erraketari.

Omenaldiak 
 2018ko martxoaren 8an Gipuzkoako Foru Aldundiaren Carmen Adarraga Saria jaso zuen Oronan. 
 2018ko urriaren 9an Valentziako Palau de la Generalitat Kirolari Meritua jaso zuen emakumezkoen pilota jokoan aitzindaria izateagatik.   
 2019ko ekainean omenaldia eta plaka jaso zuen Federación de Frontenis y Pelota de la Comunitat Valenciana erakundearen eskutik

Erreferentziak

Kanpo estekak 
 Apostando por ellas. Historia de las raquetistas
 Erraketistak lehen eta orain. Dokumentala
 Emakume erraketistak. Erakusketa
 Erraketistak, aitzindariak pilotaren munduan

Espainiako pilotariak
Valentziako probintziako jendea
Erraketistak
Emakume kirolariak